carohd/mindhelper huggingface dataset:
Jeg stoppede med minipiller, men jeg vil gerne tilbage på dem
Kategori: Generelt
K\u00f8n: Pige
Alder: 15
Dato: 2021-04-02T20:58:15.000Z

Sp\u00f8rgsm\u00e5l:
I slutningen af 2019 kom jeg på p piller, men i starten af 2020 skiftede jeg til minipiller fordi de andre var for stærke. Men så her i starten af januar stoppede jeg med at tage dem, fordi jeg var bange for at jeg ikke kan blive gravid i fremtiden, forsi det så jeg en på tiktok der sagde. Men jeg vil gerne begynde at tage dem igen, både med beskyttelse af graviditet, men også at min krop ændrede sig på en negativ måde efter jeg stoppede, og vil gerne tilvage

Svar:
Jeg kan godt høre, at du går med rigtigt mange tanker omkring prævention i øjeblikket. Og jeg er glad for, at du har skrevet herind og delt det med os.



Pas på med tiktok-råd 



Jeg kan sagtens forstå, at du stoppede med pillerne, hvis du blev nervøs for, at du ikke vil kunne blive gravid i fremtiden. Men samtidigt må jeg også sige, at man ikke altid kan stole på råd, man får på tiktok. For hvem som helst kan sige, hvad som helst på tiktok, og derfor er det altid en god idé at være skeptisk overfor det, som de fortæller. Det er ikke sikkert, at dem på tiktok ved noget om medicin. Så er det bedre at snakke med nogen, man er sikker på ved, hvad de taler om.



Snak med lægen 



Hvis du gerne vil have råd om prævention, så skal du tage en tur til lægen og snakke med dem. For lægen er uddannet i at rådgive i medicin. De ved alt om, hvad der kan være af bivirkninger, og de vil være de allerbedste til at besvare dine spørgsmål. Og du må altid tage til lægen, hvis du er i tvivl om noget omkring din sundhed eller bare har spørgsmål om medicin. Det vil lægen nemlig altid gerne hjælpe med. Så kan i sammen finde ud af, hvad der er en god løsning for dig, og hvordan du eventuelt kan starte på pillerne igen, hvis det er det, du vælger.



Jeg håber mit svar var hjælpsomt. Varme tanker herfra.
Jeg er bange for, at de ikke kan hjælpe mig
Kategori: Svære følelser og tanker
K\u00f8n: Pige
Alder: 16
Dato: 2021-04-04T21:54:19.000Z

Sp\u00f8rgsm\u00e5l:
Jeg har været i gang med en udredning ved psykiatrien, men jeg har fortalt jeg har selvmordstanker men og ikke fortalt hvor tit, men er bange for at fortælle dem det fordi jeg er bange for de ikke kan hjælpe mig

Svar:
Det kan være svært at fortælle andre præcis, hvordan man har det, hvis man er bange for, at de alligevel ikke kan hjælpe en med at få det bedre. Derfor er jeg super glad for, at du har skrevet herind og delt dine tanker.



Fortæl hvordan du har det



Det lyder som om, det er svært at være dig for tiden. Derfor er jeg også super glad for at høre, at du allerede går til udredning i psykiatrien. Sådan så du kan få den hjælp, som du har brug for. Når man har det svært og kæmper med selvmordstanker, så kan det godt føles som om, det aldrig nogensinde bliver bedre. Derfor er det heller ikke unormalt, at man kan blive bange for, om man overhovedet kan hjælpes. Er det mon også det, der sker for dig?



Når man har det sådan, så kan det godt være svært at fortælle præcis, hvordan man har det. For eksempel fordi man kan være bange for at få sit sidste håb slukket, hvis man fortæller præcis, hvordan man har det, og de så ikke kan hjælpe. Men du skal vide, at der er hjælp at få, når man har det svært og kæmper med selvmordstanker. Jeg ved, at der er mennesker, der har haft selvmordstanker hver dag, som har fået det godt igen med den rigtige hjælp. Så der er hjælp at få, også selvom du har selvmordstanker rigtigt tit.



Derfor er det også vigtigt, at du får fortalt dem, du går til udredning hos præcis, hvor tit du har selvmordstanker. For du er den eneste, der ved lige præcis, hvordan det er at være dig. Så jo mere du fortæller dem om, hvordan du har det og hvad for nogle ting, du kæmper med, jo bedre mulighed har de for at hjælpe dig.



Tag fat i Livslinien



Jeg kommer til at tænke på, om du kender Livslinien? Dem kan du altid tage fat i, hvis selvmordstankerne bliver for meget. Hos Livslinien sidder der nemlig nogle dygtige frivillige rådgivere klar til at snakke med dig og lytte til dig. De frivillige rådgivere er vant til at snakke med unge, der har selvmordstanker. Så de skal nok gøre deres allerbedste for at hjælpe dig med at få sagt det, som du har brug for at sige. Du kan være helt anonym hos Livslinien, hvis du helst vil det, så dem kan du trygt tage fat i.



Jeg håber, at der er noget i mit svar, der har hjulpet dig. Og så krydser jeg fingre for, at du får fortalt dem, du går til udredning hos, hvordan du har det. Jeg tror i hvert fald på, at du kan!
Jeg havde et kæmpe skænderi med min far, og nu fortryder jeg
Kategori: Familie
K\u00f8n: Pige
Alder: 13
Dato: 2021-04-03T14:32:44.000Z

Sp\u00f8rgsm\u00e5l:
Jeg havde et kæmpe skænderi med min far, her den anden dag. Jeg kom til at kalde ham en pedofil fordi ha hele tiden slår mig i røven, og er vi ligesom fremmede overfor hinanden. Jeg mente slet ikke da jeg sagde at han virkede som en pedofil, jeg skulle bare have ham til at forstå at det virkelig var irrerterende at han slog mig i røven 24/7.



Jeg fortryder virkelig det jeg har sagt, for jeg ødelagde hele forholdet med ham. Og vi havde et skude godt forhold.

Svar:
Det lyder som om, at dig og din far har haft et rigtigt svært skænderi. Derfor er jeg også glad for, at du har skrevet herind og delt det med os.



Nogle gange siger vi dumme ting 



Øv altså, når jeg læser dit brev, kan jeg godt forstå, hvis du er ked af det. For det er en rigtig ærgerlig situation, som dig og din far er landet i ovenpå skænderiet. Når vi mennesker bliver sure, så kommer vi nogle gange til at sige nogle ting, som vi ikke mener. Det gør vi, fordi vi kommer til at reagere, før vi når at tænke os om. Det sker for os alle sammen en gang imellem, og desværre kan der godt ske det, at vi gør den anden person rigtigt ked af det. Men heldigvis behøver det ikke blive ved sådan. Oftest kan man sagtens få sit gode forhold tilbage, hvis man sørge for at snakke om tingene.



Sig undskyld 



Jeg tror det bedste, du kan gøre lige nu er at få sagt undskyld til din far så hurtigt som muligt. For måske er din far blevet rigtigt bange for, at du faktisk mente det, da du kaldte ham pædofil. Det er en rigtig voldsom anklage og derfor kan det også gøre rigtigt ondt på dem som bliver kaldt det, hvis de ikke har gjort noget. Men hey, hvis du fortæller ham de samme ting, som du har fortalt mig, så er jeg næsten sikker på, at i sagtens kan få jeres gode, tætte forhold tilbage. Du kan også vise ham dit brevkassespørgsmål, hvis du synes, det er lidt svært at få tingene sagt. Ellers er der altid inspiration at hente i vores guide til at snakke om svære ting med sin forældre. 



Jeg er næsten helt sikker på, at din far også mega gerne vil have jeres forhold til at være som det plejede. Og derfor vil han måske rigtigt gerne tilgive dig og blive gode venner igenSå er jeg også næsten sikker på, at i godt kan aftale, at han stopper med at slå dig i numsen, hvis du synes det er irriterende.



Snak med mor 



Hvis du synes det er lidt svært at få tingene sagt, så kan du måske få hjælp fra din mor? Nogle gange kan det nemlig være rart at have en voksen til at hjælpe dig, hvis man skal snakke om noget svært eller noget, man er ked af. Så kan man nemlig få lidt støtte og gode råd på vejen.



Jeg håber at mit svar har været hjælpsomt for dig. Og så krydser jeg fingre for, at det kommer til at gå rigtigt godt med dig og din far igen. Varme tanker herfra.
De andre siger, han er grim. Er det så forkert, at jeg er vild med ham?
Kategori: Kærlighed og sex
K\u00f8n: Pige
Alder: 13
Dato: 2021-04-03T14:38:20.000Z

Sp\u00f8rgsm\u00e5l:
Jeg er vild med en dreng men ved ik helt om han har det på den samme måde men han går i den anden klasse.Han kigger på mig når han går forbi mig han har et virkelig sødt smil men folk de siger han er grim er det forkert jeg er vild med ham?   



når folk de siger han er grim når han er pæn:(

Svar:
Det er ikke rart, når nogen siger at andre er grimme. Især ikke når man selv synes de er super skønne. Derfor er jeg også glad for, at du har skrevet herind og delt det med os.



Det er lige meget, hvad de andre siger 



Nogle gange kan folk være virkeligt grove overfor hinanden. Og det er ikke særligt sødt, at dine venner siger at fyren er grim. For uanset hvordan man ser ud, så fortjener man ikke at blive kaldt ubehagelige ting. Men heldigvis er vi rigtigt forskellige, når det kommer til hvem, vi synes er flotte. Og derfor kan det også være en god idé, at prøve at være lidt ligeglad med, hvad de andre siger. For det er ikke sikkert at i har samme smag i forhold til, hvad i synes er flot. Ligesom vi heller ikke altid har samme smag i forhold til hvilket tøj, vi synes er pænt.



Det vigtigste er, at du synes han er sød og dejlig. Hvis du synes han har et sødt smil, så er det sikkert helt rigtigt.. Derfor er det heller ikke på nogen måder forkert, at du er vild med ham. Tværtimod er det super dejligt. Og i virkeligheden er det vigtigste også, hvordan man er på indersiden og ikke på ydersiden. For det er ens personlighed, man godt kan lide ved hinanden - og at man kan grine sammen, snakke sammen og stole på hinanden.



Snak med ham 



Hvis du er blevet vild med ham, kan du jo overveje, om det er tid til at prøve at snakke lidt mere med ham. Du kan jo eventuelt prøve at snakke med ham ovre i skolen, eller sende ham en besked på sociale medier. Du kan også læse vores artikel med tegn på forelskelse. Der står nemlig nogle gode tips til, hvordan man måske kan finde lidt tegn på, om den anden også er forelsket tilbage. 



Snak med dine veninder



Hvis du har brug for lidt støtte, så har du måske nogle gode veninder, du kan snakke med? Så kan du prøve at forklare dem, hvorfor du synes det er lidt svært, at de andre kalder fyren grim, når du nu synes han er rigtig sød og pæn. Måske kan de støtte dig, og sige fra overfor de andre, hvis de siger grimme ting om ham.



Jeg krydser fingre for, at det kommer til at gå super godt mellem jer. Varme tanker herfra.
Jeg vil gerne snakke med en, der kan hjælpe med at komme igennem den svære tid
Kategori: Svære følelser og tanker
K\u00f8n: Pige
Alder: 19
Dato: 2021-04-04T07:29:01.000Z

Sp\u00f8rgsm\u00e5l:
Jeg har det lidt dårligt her på tiden og vil gerne snakke med en der kan hjælpe med at komme igennem den svære tid jeg står i lige nu.

Svar:
Jeg er glad for du rækker ud. For du skal selvfølgelig ikke gå rundt og have det dårligt. Derfor er jeg også glad for, at du har skrevet til os.



Der er flere forskellige måder at få hjælp på, hvis man går gennem en svær tid. Du skriver ikke så meget om, hvad der foregår, men jeg vil komme med et par forskellige bud til dig, så håber jeg, at der er et af de steder, som vil føles rigtigt for dig.



Er der nogen omkring dig? 



Hvis det går dårligt i øjeblikket, er der så nogen omkring dig, som kan støtte dig? Det kunne være en god veninde, en forældre, lærer eller helt 4. person. Det kan nemlig være rigtigt rart, at snakke med nogen, som kender en, og som har mulighed for at støtte og lytte i hverdagen. Du kan læse vores guide til at snakke om svære ting med sine bekendte, hvis du har brug for lidt inspiration til, hvordan du åbner samtalen.



Hvis du går i skole eller er under uddannelse er der også tit mulighed for at få hjælp der. Det kan du læse mere om i denne artikel.



Headspace 



Et andet sted, jeg kommer til at tænke på, er Headspace. Headspace er en frivillig ungerådgivning, hvor man kan komme og snakke med en frivillig om det, der lige fylder. Jeg tænker, at det måske kunne være et oplagt sted for dig? Der kan du komme lige så mange gange du vil, og intet problem er for stort eller småt. Deres frivillige er super søde og dygtige - og det skal nok sørge for at gøre det til en rar oplevelse for dig. Du kan eventuelt starte med at skrive til dem på chat eller ringe til dem, hvis du har lyst. 



Tag til lægen 



Hvis du har det dårligt, så er det altid en god idé at tage en tur til lægen. Lægen kan hjælpe, uanset om man har det dårligt fysisk eller psykisk. Så kan du prøve at snakke lidt mere i dybden med lægen om, hvordan det går, og hvad der måske kunne være godt for dig.



Vejviser 



Jeg lægger også lige en vejviser her, hvor du finde din by, og så skulle der komme en liste med tilbud i nærheden af dig op. Det kan være, at der er noget tæt på dig, som vil give mening. 





Jeg håber at et af mine bud har kunne bruges. Ellers er du selvfølgelig velkommen til at skrive herind. Online-knus herfra.
Jeg er forelsket i min bror og han er forelsket i mig
Kategori: Kærlighed og sex
K\u00f8n: Pige
Alder: 14
Dato: 2021-04-04T07:38:01.000Z

Sp\u00f8rgsm\u00e5l:
Jeg har et kæmpe problem, jeg er forelsket i min bror og han er forelsket i mig. Vi har gået og kærested i noget tid nu. han er to år ældre end mig. Jeg var den der fortalte ham først, Jeg ved godt det er forkert og ulovligt for os at være i et forhold og ja i ved. Vi har været sammen sammen en enkelt gang og jeg føler lidt sådan mærkeligt for jeg elskede det selvom det var min første gang. Men kan ikke stoppe jeg vil mere og igen. Men et sted i mig siger at ja det burde vi ikke gøre. Mit hjerte er delt i to og jeg håber i kan hjælpe mig med at ikke føle mig så splittet. Jeg elsker ham så meget og vil ikke miste, men vil heller ikke gøre noget ulovligt på samme tid. og jeg har brug for at få hjælp til at kunne fortælle min mor jeg nok gerne vil have prævention. altså piller. Det havde jeg tænkt at gøre uanset om mit første problem. jeg har rimelig stærke smerter under min mens og lægen sagde det kunne hjælpe på det da jeg hemmeligt spurgte hende sidst jeg var til.

Svar:
Jeg kan godt læse, at det er en rigtigt svær situation, du står i, at du er blevet forelsket i din bror og har et forhold med ham. Men samtidigt bliver I også nødt til at forholde jer til, at jeres forhold ikke kan blive ved. Som du selv skriver, så er det ulovligt at have et forhold til en søskende, og selvom det gør ondt i hjertet, så må forholdet stoppe med det samme. Du vil stadigvæk kunne have et forhold til ham som søskende, så du mister ham ikke.



Der skal nok komme andre kærester og kærlighed i jeres liv. I er ikke så gamle og vil komme til at opleve masser af andre forelskelser, som i vil kunne forfølge uden det er ulovligt.



Kontakt åben, anonym rådgivning



Hvis i har brug for hjælp til at stoppe forholdet, så kan i kontakte Åben, Anonym Rådgivning i jeres kommune. Du kan bruge vores vejviser, som jeg ligger nederst i svaret og finde jeres by på listen. Så viser den dig, hvordan i kan komme i kontakt med kommunen.



Snak med mor



I forhold til at tale med din mor, kan du læse vores guide til at snakke med sine forældre om svære ting. Der står nogle gode råd til, hvordan du kan gribe samtalen an. Prøv at forklar din mor, hvorfor du gerne vil have prævention. Det kan være hun også kender til det med at have store menstruationssmerter. Du kan læse mere om prævention her.
Kan en kvinde godt blive islamisk skilt?
Kategori: Få hjælp
K\u00f8n: Pige
Alder: 15
Dato: 2021-06-03T13:06:58.000Z

Sp\u00f8rgsm\u00e5l:
Kan en kvinde godt blive islamisk skilt med sin mand, selvom han ikke gider. Det skal siges at jeg er skilt ifølge den danske lov, men han siger vi stadig er mand og kone ifølge Islam, da det er manden der kun kan blive skilt. Findes der andre måder hvor jeg kan skilles med ham ifølge Islam, da vi har nikah. Og jeg vil gerne have den opløses.

Svar:
Til at starte med vil jeg allerførst rigtigt gerne undskylde for, at der er gået så lang tid, før du har fået dit svar. Der er simpelthen gået et eller andet galt med vores teknik, så vi har først nu fået besked om, at det er kommet ind. Men jeg kan se, at dit spørgsmål har ligget længe og ventet på svar.



Det lyder som om, du er sammen med en mand, som du ikke har lyst til at være sammen med. Det forestiller jeg mig er en rigtigt svær situation. For det er ikke rart, og det kan være utrygt at være sammen med nogen, som man ikke har lyst til at være sammen med.



Det er sådan, at i den danske lovgivning der kan man ikke være lovligt gift med nogen, når man er under 18 år. Ligesom man også altid har ret til at blive skilt, også selvom det ikke er begge parter, der er enige i skilsmissen. Derfor ved jeg også, at der er hjælp at hente, hvis man står i en situation, hvor man er sammen med en, som man ikke har lyst til at være sammen med mere.



Men jeg må være ærlig at indrømme, at jeg ikke er super stærk i, hvad man gør, når ens mand ikke mener, at man er skilt i forhold til Islam. Det ved jeg til gengæld, at de er over hos RED-center. Derfor synes jeg, at du skal prøve at tage fat i dem. De har nemlig nogle super søde og dygtige frivillige rådgivere, som sidder klar til at hjælpe og snakke. Og du kan være helt anonym, når du tager fat i dem, ligesom du kan her hos Mindhelper. 



Selvom jeg ikke kunne svare direkte på dit spørgsmål, så håber jeg alligevel, at mit svar har hjulpet dig. Og så krydser jeg fingre for, at de kan hjælpe dig hos RED-center.
Projektopgave grupeppres
Kategori: Generelt
K\u00f8n: Pige
Alder: 14
Dato: 2021-04-21T18:47:02.000Z

Sp\u00f8rgsm\u00e5l:
Vi er 3. 7. klasses elever fra en skole i Herning Kommune, som er i gang med en projekt opgave om gruppepres. Vi har nogle spørgsmål som vi ville høre om i havde tid til at besvare?

Svar:
Da vi på Mindhelper har super travlt med at besvare personlige spørgsmål, har vi desværre ikke tid til at hjælpe med projektopgaver. Men tjek vores artikel om gruppepres ud. Måske kan den hjælpe jer lidt på vej.



Held og lykke med opgaven.
Kan en depression gå over af sig selv?
Kategori: Trist eller deprimeret
K\u00f8n: Pige
Alder: 18
Dato: 2021-04-21T19:18:35.000Z

Sp\u00f8rgsm\u00e5l:
Kan en depression gå over af sig selv?

Svar:
Det er et godt spørgsmål, du stiller. Og derfor er jeg også rigtigt glad for, at du har skrevet herind til os.



Kan depression gå over af sig selv?



Det korte svar på, om depression kan gå over af sig selv er: ja. Nogle mennesker oplever at få depressioner, som så senere forsvinder af sig selv. Det er måske især dem, som oplever vinterdepressioner, hvor depressionen kommer, når det begynder at være mørkt og trist vejr, og så holder op igen, når foråret kommer.



Jeg vil så lige tilføje, at jeg aldrig vil anbefale, at man prøver at vente sig ud af en depression. Hvis du føler dig depressiv, så er det en god idé at søge hjælp. For selvom nogle depressioner går over af sig selv, så er det ikke altid sådan. Jo før man får hjælp, jo bedre er det. For så kan man måske nå at behandle depressionen, så den ikke vokser sig større. Og det kan være rigtigt rart at få en hjælpende hånd, så man ikke står alene med depressionen.



Hvis du vil vide mere om depression kan jeg anbefale dig, at tjekke vores artikel om depression ud. Der står nemlig en masse god information om depression, hvad det er for en størrelse, og hvordan man kan få behandling for det. 



Tag til lægen, hvis du oplever depression 



Hvis du tænker, at du har en depression, så er det en god idé, hvis du tager en tur til lægen hurtigst muligt. For lægen kan hjælpe dig med at finde ud af, om det er depression, du oplever, og om det vil kunne være hjælpsomt for dig at få hjælp til at behandle den. Det er lægen helt vant til at snakke med unge om, og det må du altid snakke med lægen om.



Snak med dem omkring dig 



Det er også en god idé, at snakke med nogen, hvis du oplever depression. For det kan være rigtigt svært at gå med alene. Så hvis der er nogen omkring dig, som du er tryg ved - dine forældre, gode venner eller et familiemedlem, så kan du eventuelt tage fat i dem, så du har nogle at støtte dig til. Det kan være rigtigt rart og være med til at gøre det hele lidt mere overskueligt.



Kontakt Psykinfo 



Hvis du vil vide mere om depression kan du også kontakte Psykinfo. Der sidder nemlig en række professionelle klar til at besvare spørgsmål om psykiske lidelser. Dem må du altid ringe til. De er super dygtige og søde. 





Jeg håber mit svar har været hjælpsomt for dig. Online-knus herfra.
Jeg er forelsket i en pige, men ved ikke, om jeg bare skal sige det til hende
Kategori: Forelskelse
K\u00f8n: Dreng
Alder: 13
Dato: 2021-04-17T14:46:07.000Z

Sp\u00f8rgsm\u00e5l:
jeg er in dreng på 11 og går i 4 klasse.  jeg er rigtigt forelsket i en pige der lige er flyttet skole men er stadig forelsket i hende. Hendes venner siger hele tiden at jeg bare skal spørge hende Men er meget generet Skal jeg bare sige det lige ud eller skal jeg gøre noget andet?

Svar:
Det lyder til, at du går med en masse tvivl om, hvordan du skal få sagt til pigen, at du er forelsket i hende. Det kan være rigtig svært lige at finde ud af, hvordan man får det sagt. Derfor er det også rigtig fint, at du har skrevet herind



Det kan være rigtig dejligt at være forelsket, og man får måske en masse sommerfugle i maven. Men samtidig kan det også være svært lige at finde ud af, om den anden også kan lide en, og hvordan man får det sagt. Derfor er det også helt naturligt, at du er lidt i tvivl om, hvordan du får det sagt. Jeg tænker at det måske kunne være rart for dig, at tage et kig på vores artikel forelsket: er du det? og er det gengældt?. I den kan du nemlig læse lidt mere om forelskelse. Du kan også se efter 15 (næsten) sikre tegn på, at hun også er vild med dig.



Så måske der er noget i dem, som kan hjælpe dig lidt på vej.



Hvis du har mod på det, kan du sige det ligeud



Du spørger, om du bare skal sige det ligeud eller gøre noget andet. Jeg kan sagtens forstå, at det kan være hammersvært at skulle sige det ligeud, når man måske også er lidt genert. Men sommetider kan det være en rigtig god ide bare at få det sagt. For på den måde kan man med sikkerhed finde ud af, om den person har det på samme måde.



Når man skal fortælle nogen, at man er lidt vild med dem, er der desværre også altid en risiko for, at de ikke har det på samme måde. Det kan man desværre aldrig vide helt på forhånd. Derfor er det også sådan med forelskelse, at man sommetider bliver nødt til at hoppe ud i det og tage en chance.



Så hvis du har mod på det, tænker jeg, at det kunne være rigtig fint, at du bare siger det ligeud. Du skriver også, at hendes veninder siger, at du bare skal spørge hende. De kender hende måske rigtig godt, og derfor tænker jeg også, at du sagtens kan lytte til dem.



Snak med dine venner om det



Det lyder til, at du allerede har snakket lidt med hendes veninder om det, og det skal du endelig blive ved med.



Jeg tænker også, at det kunne være en rigtig god ide, at du snakkede med dine venner om, hvordan du har det. Det der med at være vild med en pige, er noget som rigtig mange har prøvet. Derfor tænker jeg også, at der måske er nogle af dine venner, som også har prøvet at have det sådan. Og så kan det være, at I kan snakke lidt om det, og hvad de gjorde. Det kan også være, at de måske har nogle gode ideer til, hvordan du får det sagt til hende.



Det der med, hvordan man får fortalt en pige, at man er vild med hende, kan være rigtig svært at finde ud af. Derfor håber jeg også, at der er noget i mit svar, som har været hjælpsomt. Jeg hepper i hvert fald på dig, og håber at du får fortalt pigen, at du er vild med hende.
Tak for hjælpen
Kategori: Generelt
K\u00f8n: Pige
Alder: 16
Dato: 2021-05-01T11:47:57.000Z

Sp\u00f8rgsm\u00e5l:
JEG MEGA GLAD SÅ TAK FOR HJÆLPEN

Svar:
Dejligt at høre! Det var så lidt. Jeg håber du har det super godt.
Har jeg fået en sygdom i skridtet?
Kategori: Kærlighed og sex
K\u00f8n: Pige
Alder: 14
Dato: 2021-05-04T20:50:14.000Z

Sp\u00f8rgsm\u00e5l:
Jeg onanerede for første gang i går og i dag har jeg meget ondt i min fisse, kan jeg have fået en eller anden form for sygdom i skridtet?

Svar:
Jeg tænker ikke, at du har fået en sygdom. Måske at du bare er blevet øm, efter du har onaneret eller har fået nogle små rifter i underlivet. Du kan eventuelt prøve at onanere på en anden måde, så det ikke ender med at gøre ondt på dig. Det kan du læse meget mere om, her på sexliniens hjemmeside. 



Hvis det bliver ved med at gøre ondt, så er det vigtigt, at du tager en tur til lægen og bliver tjekket for, om der skulle være noget galt.